INK DIGKOMPETISIE 2020 (1 Maart 2020 – 30 September 2020) Archives - INK - INK INK DIGKOMPETISIE 2020 (1 Maart 2020 – 30 September 2020) Archives - INK
INK DIGKOMPETISIE 2020
1 Maart 2020 – 31 Julie 2020
Afdeling C: Fabel
Afdeling D: Haikoe
Afdeling E: Kwatryn
Afdeling F: Rondeel
Afdeling G: Sonnet
Afdeling H: Vrye vorm en rym
14. Die sluitingsdatum vir inskrywings is 30 September 2020. Geen laat inskrywings sal aanvaar word nie ten einde die beoordelaars genoeg tyd te gee om deur al die gedigte te werk.
HOOFBEOORDELAAR: SUSAN GROBLER
Taalaktivis, skrywer en digteres Susanna Elizabeth Grobler (neé Smit) is op 10 Oktober in die Oos-Vrystaatse dorpie, Clocolan, gebore. Sy is 'n praktiserende prokureur en geregistreerde afslaer met haar eie firma in Waterkloof, Pretoria. In 2015 ken die Universiteit van Suid-Afrika 'n meestersgraad aan haar toe vir haar navorsing in die Reg in/en Literatuur (Law in/and Literature).
HOOFBESTUURSLID EN EERSTE VROUE VISE-VOORSITTER: GHA 1994
Die Genootskap vir die Handhawing van Afrikaans (GHA) kom op 29 Januarie in die Bereasaal in Pretoria tot stand met Mnr Jaap Versfeld as voorsitter. Susan Grobler word genader om op die GHA se hoofbestuur te dien en word die skryfkunsportefeulje aan haar toegeken wat sy met groot sukses bedryf het. Na 'n kort onderbreking weens ander verpligtinge, dien sy vanaf 2010 tot Mei 2011 weer op die Hoofbestuur van die GHA, hierdie keer met die GHA Gedigtekompetisies as portefeulje, Sy is dan ook die eerste vrou ooit wat as Vise Voorsitter van die GHA verkies word. Sy wys die Voorsitterskap van die hand waarna sy as hoofbestuurslid bedank ten einde al haar aandag aan die werksaamhede van die Africana Vereniging te gee.
Susan was tot en met die April 2011-uitgawe, die Redakteur van die kwartaalblad, Tolbos, voorheen bekend as Die Taalgenoot. Tans is sy Redaktrise van die Africana Jaarboek.
Susan Grobler se debuut kortverhaalbundel, Hunniemoen Kuppels, word in 2002 onder haar noemnaam, Santjie, deur Medpharm Publikasies gepubliseer. Die tien komiese vertellings is in 'n Oos-Vrystaatdialek van Oosgrensafrikaans geskryf.
In 2003 ontvang sy in haar hoedanigheid as regsgeleerde opdrag om 'n Afrikaanse Taaltrust vir die GHA op te stel en te registreer. Wyle Dr Hennie van der Hoven is as Oprigter van genoemde trust benoem.
In 2004 speel Susan Grobler die hoofrol van Klara Breytenbach teenoor Kobus Riekert as Sersant Bart Harmse in Die Vonkel in haar Oë! geskryf deur Gerhard J Beukes.
In 2005 word Susan Grobler as Orfeo Produksies se Produksie- en Artistieke Bestuurder aangestel. Die Afrikaanse toneelstuk, Huis op Horings, geskryf deur Walter Heymans, word in die Breytenbach Teater, Pretoria, opgevoer.
Gedurende 2005 debuteer sy as digter in die bloemlesing, Stemme uit die Suiderland. Heelwat van haar gedigte verskyn in die reeks. Haar beelddigbundel, Splitpen, is opgedra aan en geskryf ter viering van die eerste Afrikaanse Taalfees aangebied deur Nederland en gehou in Amsterdam gedurende Junie 2011.
Susan Grobler skryf nie oor die eie-ek en die self nie, maar oor aangeleenthede wat van buite tot haar spreek. Sy ondersteun Joan Hambidge se motto: "n Gedig is nie 'n getuigskrif nie."
Susan Grobler was vir meer as 'n dekade Voorsitter van die ATKV Pretoria Skryfskrum. Gedurende 2009 organiseer Susan 'n uiters geslaagde Prosa-en-Port werkswinkel met die tema: Intertekstuele gesprekke tussen die digkuns en fotografie. In 2011 tree sy uit hierdie posisie om meer tyd aan haar nagraadse studies te spandeer.
AFRICANA VERENIGING (PTY) LTD
Susan Grobler is 'n direkteur van die Africana Vereniging en dien ook op die hoofbestuur. Sy dien ook op die redaksie van die Africana Jaarboek.
Susan Grobler speel klavier, pyporrel en tjello en was 'n klawesimbel-student van die orrelis, Prof. Wim Viljoen. Sy het in etlike kore gesing en as orreliste verskeie kerk- en kinderkore afgerig. As lid van die Vrystaatse sanggroep, The Rising Stars, het sy saam met Natasha Ayres, Wenner van Talent '89, deelgeneem aan verskeie Crescendo-kompetisies in die kategorieë: sangers en liedjieskrywers. Susan het gedurende 2007 onder die kunstenaar, Stella Olivier, skilderkuns begin studeer en sit haar opleiding in 2012 onder Neil Moss in Brooklyn voort.Haar gunsteling stokperdjie is die bywerking en opdatering van haar familiestamboom (Genealogie).Gedurende Junie/Julie 2009 woon sy die Derde Winterskool vir Kreatiewe Skryfkuns by.
In 2011 laat sy Die Genootskap van Regte Afrikaners (GRA) wat in 1875 gestig is, op Facebook herleef. Sy neem ook deel aan die eerste "Festival voor het Afrikaans" wat in Junie 2011 in die Tropentheater in Amsterdam gehou is en ontvang as wenner van 'n vertaalkompetisie die gesogte "Groot Woordenboek Afrikaans – Nederlands."
In 2020 gooi sy haar gewig in saam met Anzé Bezuidenhout vir die daarstel van hierdie belowende kompetisie en nuwe bloemlesingreeks, INKSPRAAK.
Deur Anze Datum gepubliseer: 30 September 2020 ♥12
Ink Skryf in Afrikaans ( www.ink.org.za ) bied hierdie jaar 'n digkompetisie aan waarvan die beste gedigte in 'n spog bloemlesing, INKSPRAAK I, gepubliseer gaan word. Daarna word beoog om elke jaar verdere bloemlesings te publiseer. Die INKSPRAAK bloemlesing sal direk na die gala aand te koop aangebied…